Hei!

Tässäpä kerhoja ja tekemistä iltapäiviin koululla.

Lyhyesti:  
- maanantai: käsityö  
- tiistai: kuvataide  
- keskiviikko: teatteri  
- torstai: videokerho, jalkapallo, luontokerho  
- perjantai: tsemppikerho  
- siestoilla ohjatusti: bändit, juhlakuoro  
- erikseen sovitusti: soitinopetusta (kitara, piano)  
- järjestöjen iltatoiminta: tanssi, jalkapallo, jumpat jne.

Kerhot käynnistyvät viimeistään viikolla 36, ma 5.9. alkaen. Tunnit järjestetään vähintään 10 kertaa, yleensä 60 min/kerta. Eskareiden ja ip-kerholaisten listan mukainen, terveellinen ja edullinen välipala on ostettavissa koulun keittiöstä klo 13.45–14 ja klo 14.30–14.45.

Kerhoihin ilmoittaudutaan kerhon vetäjälle ja kerho toteutuu, jos 8 oppilasta on kiinnostunut. Jos yli 20 ilmoittautuu, heillä on etusija kevään mahdolliseen kerhoon. MLL:n iltapäiväkerholaiset voivat käydä kerhoissa, mikäli tilaa vielä löytyy. Kerhot ovat pääosin maksuttomia, muutamat järjestöjen kerhot ovat maksullisia, hinta löytyy kunkin kerhon kohdalla.

**MAANANTAI**

**Käsityö** klo 14.45 – 16.15  
Kerhossa kudotaan kangaspuilla kierrätysmateriaalista poppanaa ja puuhataan kaikkea kivaa tekstiilien parissa. Kerho on suunnattu 3-6 luokkalaisille.  
Ohjaaja: Marja-Leena Hakuni  
Hinta: maksuton

**TIISTAI  
Kuvataide**  
Kaikenlaista kuvataidetta ja taiteeseen tutustumista, tiistaisin 14.30–15.30 Rautapiha-luokassa.  
Ohjaaja: Kimmo Sundström  
Hinta: maksuton  
Ilmoittautuminen: Wilma-viesti Kimmolle

**KESKIVIIKKO**

**Teatterikerho**

Haluatko pitää hauskaa näytellen ja kehittää ilmaisutaitoasi teatterin mielikuvituksellisessa maailmassa? Tule teatteriryhmään! Poikkilaakson ala-asteen teatteriryhmät jatkavat toimintaansa lukuvuodella 2016–2017.

Syyslukukausi (31.8. - 7.12.2016).  
Keskiviikkoisin Poikkilaakson koulun ilmaisuluokassa:  
1. ryhmä: klo 13.45 - 15 UUSI RYHMÄ (Ikäjakauma muodostuu kysynnän mukaan)  
2. ryhmä: klo 15 - 16.30 Jo pidempään harrastaneiden ryhmä (Täynnä)

Ryhmät kokoontuvat säännöllisesti kerran viikossa ja ryhmään osallistuminen vaatii sitoutumista. Osallistuminen ei vaadi aiempaa kokemusta. Ryhmiin mahtuu uusia innokkaita harrastajia, joten ilmoittaudu pian mukaan! Lukukauden hinta on 120 euroa.

Ohjaaja Laura Ikonen, teatteri-ilmaisun ohjaaja (AMK).  
Ilmoittautuminen ja lisätietoja: laura.ikonen@gmail.com.

Teatteriryhmät ovat osa Nuorisoseurojen Young Art -toimintaa ja toiminnan järjestää nuorisoseura Karjalan Nuoret ry. [www.nuoritaide.fi](http://www.nuoritaide.fi/)  [www.karjalannuoret.fi](http://www.karjalannuoret.fi/)

**TORSTAI**

**Videokerho**  
klo 14.30-15.30. Tutustumme videokuvauksen perusteisiin ja kuvaamme kerholaisten toiveiden mukaan esimerkiksi omia uutisia ja elokuvia.  
ohjaaja: Saara Kourouma  
hinta: maksuton  
ilmoittautuminen: Wilma-viesti Saaralle

**LPS Jalkapallokerho**  
1-2 luokkalaiset (myös eskarit) torstaisin klo 14.30–15.30 (alkaa 8.9)

Jalkapallokerhon valmennuksesta vastaa Laajasalon palloseuran Max Ronimus. Jalkapallokerhossa toiminta perustuu leikkien, kisailujen ja pienpelien kautta oppimiseen. Kerhoa järjestetään ajalla to 8.9.- to 8.12, pois lukien koulun syysloma-aika.

Mukaan tarvitset sisäliikuntaan sopivat vaatteet, sisäpelikengät ja pallon.

Jalkapallokerhoon toteutumisen kannalta tarvitaan vähintään 8 pelaajaa/ryhmä. Kerhoon mahtuu ilmoittautumisjärjestyksessä maksimissaan 15 pelaajaa/ryhmä.  
Hinta: 80€

Ilmoittautuminen: <http://www.laajasalonpalloseura.fi/?id=1422038016>  
Lisätietoja: Max Ronimus, 040 5677048, [max.ronimus@laajasalonpalloseura.fi](https://wilma.edu.hel.fi/!012665/news/30407#OnlyHTTPAndHTTPSAllowed)

**Luonto-Liiton luontokerho**  
Millaisia luonnon ääniä metsässä kuuluu? Miksi heinäsirkka sirittää? Mikä jälki on hangella? Mistä kettu on saanut valkoisen hännänpäänsä? Mikä on Trangia ja miten se kootaan? Luonto-liiton kerhossa retkeillään metsissä ja rannoilla, ihmetellään ja tutkitaan kasveja, eläimiä ja sieniä. Välillä maalaamme ja piirrämme myös luokkatilassa luonnon ihmeitä sekä kerromme ja kuuntelemme luontoaiheisia tarinoita ja satuja.

Kerho kokoontuu kerran viikossa torstaisin klo 14.00–15.30 Poikkilaakson koululla (ei koulun loma-aikoina), 1. kerta on 1.9. Kerho on tarkoitettu 1.–4.-luokkalaisille, ja mukaan mahtuu 10 lasta. Kerhomaksu on 50 euroa / lukukausi. Tervetuloa! Kerhon on tarkoitus jatkua kevätlukukaudella.

Lisätietoja ja ilmoittautumiset: Paavo Manninen, [paavo.t.manninen@gmail.com](https://wilma.edu.hel.fi/!012665/news/30407#OnlyHTTPAndHTTPSAllowed) (puh. 0456704892)

**PERJANTAI**

**Tsemppikerho**

kirjastossa klo 12.30–13.15, joka viikko koko lukukauden.  
Ohjattua koti- ja koulutehtävien loppuun tekemistä ja asioiden kertaamista kaikille halukkaille  
Ohjaajat: Ulla Martikainen  
Ei maksua eikä ennakkoilmoittautumista, saa tulla milloin vaan

**Juhlakuoro**

1.- 6.-luokkalaisille  
Valmistellaan kuorolauluesityksiä juhliin ja tapahtumiin, joista ilmoitetaan myöhemmin.  
Elisa tiedottaa harjoitusten alkamisesta, minkä jälkeen innokkaat laulajat voivat ilmoittautua Elisalle Wilman kautta.  
Ohjaaja: Elisa Stenberg

**Bändit**

Poikkilaakson bänditoiminta on suunnattu 3.-6.-luokkalaisille. Bändit muodostetaan Juhalle ja Juholle tulleiden ilmoittautumisten perusteella. Aiempaa kokemusta tai erityistä soittotaitoa ei tarvita. Bänditoiminnan tavoitteena on yhteissoiton ja päämäärätietoisen yhdessä harjoittelun lisäksi esiintyminen yleisölle.

\*\*\*\*

Meri-Helsingin Musiikkiopisto ottaa uusia oppilaita syyslukukaudelle 2016!

Meri-Helsingin musiikkiopisto tarjoaa Poikkilaakson ala-asteella laadukasta opetusta kaikenikäisille! Soitinvalikoima vaihtelee koulukohtaisesti ja toiveita voi esittää, jos haluamaasi soitinta ei ole tarjolla!  
Koulukohtainen soitinlista löytyy internet-sivuiltamme, joilla voit myös ilmoittautua oppilaaksi [www.meri-helsinginmusiikkiopisto.org](http://www.meri-helsinginmusiikkiopisto.org/)  
Päätoimipisteellämme Kruununhaassa tarjotaan opetusta kaikissa instrumenteissa.

Meri-Helsingin musiikkiopisto

Meritullinkatu 1 C 00170 HELSINKI

LISÄTIEDOT: 09-6222268 tai  
[meri-org@meri-helsinginmusiikkiopisto.org](https://wilma.edu.hel.fi/!012665/news/30407#OnlyHTTPAndHTTPSAllowed)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Iltapäivisin ja iltaisin koulun tiloissa harrastetaan mm.:

- tanssia, ks. lisää MLL-Laajasalo http://laajasalo.mll.fi/

- jalkapalloa, LPS: <http://www.laajasalonpalloseura.fi/>

- mahdollisesti muitakin järjestöjä, jotka tiedottavat itse toiminnastaan

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Rehtorilla on oikeus antaa koulun tiloja lasten harrastustoimintaan klo 17 saakka. Jos teidän vanhempien joukosta joku haluaisi pitää vapaaehtoisena jotain kerhoa koulun oppilaille, tulkaa esittäytymään. Kaikki ideat ovat tervetulleita!

Iloista syksyä!  
Ystävällisin terveisin  
Marja Riitta Rautaparta  
rehtori